Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Madridi Real sai Hispaania kõrgliiga 13. mänguvoorus hooaja esimese kaotuse, jäädes võõrsil 2:3 alla kaheksandat kohta hoidvale Rayo Vallecanole.
Kodumeeskond läks kohtumist juhtima juba 5. minutil, kui värava lõi Santi Comesana. Pool tundi hiljem pani Fran Garcia jala taha Marco Asensiole, VAR tõttas appi fikseerima ning penaltipunktilt lõi vastuvärava Luka Modric. 41. minutil viis Eder Militao Reali juhtima, kolm minutit hiljem aga viigistas Alvaro Garcia taas seisu, vahendab Soccernet.ee.

Matši võtmehetk sündis teise poolaja keskpaigas, kui Daniel Carvajal mängis palli käega. VAR andis Rayo Vallecanole penalti, mida läks lööma Oscar Trejo. 34-aastase argentiinlase löök ebaõnnestus ning Thibaut Courtois jättis värava esialgu puhtaks. VAR aga näitas, et belglane oli penaltilöögi hetkel joonest üle astunud ja Trejo sai uue võimaluse ning siis ta enam ei eksinud, tuues kodumeeskonnale võidupunkti.

Viimati Reali 2019. aasta aprillis alistanud Rayo Vallecano paikneb 21 silmaga Hispaania kõrgliiga kaheksandal tabelireal. Hooaja esimese kaotuse saanud valitsev meister jätkab aga teisel pulgal, Barcelonast jäädakse maha kahe silmaga.

Loe pikemalt portaalist Soccernet.ee.
## Pealkiri:

user
Madridi Real sai hooaja esimese kaotuse
assistant